Here is a page extracted from Wikipedia that may contain CSS, HTML, and a lot of unformatted text.

Title: Alloza
Content: Alloza ye un municipio aragonés de la provincia de Teruel, situau en la comarca d'Andorra-Sierra d'Arcos.

La suya población ye de  habitants en una superficie de 81,6 km² y una densidat de población de  hab/km².

Cheografía 
Alloza ye en una fondonada, situada a 668 metros d'altaria dencima de lo livel d'a mar, a una distancia de 137 km de Teruel, a capital de la suya provincia, y a 100 km de Zaragoza, la capital d'Aragón.

Mugas

Historia 
Bi ha un chacimiento iberico important, dito El castelillo, de lo sieglo VI aC.

En 1835 troboron refuchio en Alloza los carlistas Cabrera y Carnicer, y un anyo dimpués en Alloza bi habió una batalla entre liberals y carlistas.

Luengas y parlas 
Actualment en Alloza, como en toda la comarca d'Andorra-Sierra d'Arcos se charra lo castellano rechional d'Aragón, con substrato lingüistico provinient de l'aragonés que se charraba en la val michana de l'Ebro y a piet de lo Sistema Iberico terolano.

La parla allozana mantién muito lexico aragonés igual que en toz lugars de lo Baixo Aragón, repuis de imperfectos en -iba, y pronombre adverbial en, pero destaca porque ye lo solo lugar de lo Baixo Aragón que l'Atlas linguistico de Aragón, Navarra y Rioja rechistra segundas personas en los pasaus perfectos simples en -es: bailés, cantés (esto se rechistra en atros lugars baixoaragoneses pero no ye tan vital por lo que este atlas no lo rechista fuera d'Alloza). Existe una replega lexica feita por Arturo Fernández Cáncer y un estudio mas recient.

Toponimia 
Lo nombre Alloza pareixe arabe y significaría L'almendrera.

Bi ha microtoponimos en aragonés como barranco la Piniella con l'augua esbarrada y canalizada por un gallipuent encara dito asinas (tanto prenunciau en aragonés orichinal en gallipuén como castellanizau con -e galllipuente). Bi ha una muela dita Los Montalbos, y bel nombre de partida: foya Navarro, foya Redonda y Cinglas. En lo mesmo lugar d'Alloza bi ha una carrera dita Carralafuén en dirección a lo calvario.

Lo toponimo Castelillo, a on que bi ha un poblau ibero, ye asaber-lo d'interesant porque conserva lo sufixo -ello no castellanizau ta -ejo. En atros puestos a forma orichinal aragonesa tipo *Castellello u Castellillo < *CASTELLU + ICULU(M), relacionada con chacimientos arqueolochicos u poblaus ibers, s'ha castellanizau como Castillejo, como en Castillejo de la Romana.

Demografía

Administración

Reparto de concellers

Alcaldes

Puestos d'intrés

Molimentos civils 
Casa de la Villa renaixentista de lo sieglo XVI.

Molimentos relichiosos 
Ilesia parroquial de la Purisma (sieglo XVII).
Ermita de Sant Blas.

Obras hidraulicas 
Gallipuent, que lebaba l'augua de lo barranco de Piniella enta un complexo rete de zaicas.

Personalidaz naixidas d'Alloza 
Categoría principal: Naixius d'Alloza.
Joaquín Carbonell Martí, cantaire.

Fiestas 
3 de febrero, Sant Blas.
13-16 de setiembre, fiestas patronals.

Referencias

Bibliografía 
 Jose Antonio Benavente et al.: Obras hidráulicas del Bajo Aragón. Prames. 2008.

Referencias

Vinclos externos